1989–90. – 1059 ár frá stofnun Alþingis.

112. löggjafarþing. – 324. mál.

Sþ.	567. Fyrirspurn

til dómsmálaráðherra um félagslegar aðgerðir fyrir fanga og aðbúnað þeirra.

Frá Guðrúnu Agnarsdóttur.

1.	Hvaða undirbúningur er veittur í fangelsum þeim sem ljúka refsivistardómi eða losna úr fangelsi gegn skilyrðum?

2.	Hvaða félagslegur stuðningur er í boði fyrir þá sem fá ákærufrestun eða skilorðsbundna dóma?

3.	Hvað hefur verið gert til að bæta það ófremdarástand sem ríkir í aðbúnaði fanga?

4.	Hefur verið fundið fangelsishúsnæði í stað hegningarhússins við Skólavörðustíg?

5.	Ef svo er, hvenær verður flutt í það húsnæði?

6.	Hvaða úrbætur hafa verið gerðar á fangelsishúsnæðinu að Litla-Hrauni? Hvaða úrbætur eru fyrirhugaðar þar?

7.	Hve margir öryggisgæslufangar, sem hafa verið úrskurðaðir ósakhæfir, eru í fangelsum landsins?

8.	Hvað hefur verið reynt til að vista þá í viðeigandi stofnun?